Felagssskapurin, ið virkar fyri fyribyrgjan og viðgerð innan rúsdrekka- og rúsevnismisnýtsu, hevur sett Petur Jákup Petersen–vanliga nevndur Dakku–í starv sum aðalskrivari. Starvið er áramálsett í eitt 3 ára skeið. Dakku er 64 ár. Hann hevur drúgvar leiðsluroyndir, bæði sum arbeiðsformaður og vinnulívsmaður–í Føroyum og uttanlanda. Sum kommunupolitikari hevur Dakku gott innlit í politisku skipanina. Á fyribyrgingarliga økinum hevur Dakku verið við til at skipa Bingju-projektið“ Liv Lívið” hjá Bláa Krossi, sum var á tónleikafestivalunum í fjør. Hann hevur í nógv ár verið ein drívmegi í sjálvbodna arbeiðinum hjá Bláa Krossi, har hann bæði hevur verið við til at stovna handlar og sum formaður í bygginevndini staðið á odda fyri byggingini av Blákrossheiminum á Nesi. Dakku skal saman við landsnevndini skipa arbeiðið kring landið. Hann tekur við starvinum 1. maj. Blái Krossur Føroya er eitt hjálpar- og fráhaldsfelag við uml. 1350 limum, skipaður á einum kristiligum diakonalum grundarlagi og vil: * arbeiða fyribyrgjandi, at fólk ikki koma út í trupulleikar av rúsandi løgi ella-evnum.